User:Malsawmliana/sandbox

Trinity Saioo hi thingtlang khaw pakhat Mulieh khua, West Jaintia Hills, Meghalaya State, India a awm a ni. Kuthnathawktu hlawhtling niin Padmashree Award hial 71st Republic day kum 2020 khan hlan a ni. Saioo hian fa paruk neiin zirtirtu hna a thawk bawk. Aieng chikhat 'Lakadong Turmeric' chingtute zing ami niin, kuthnathawktu lehkhathiamlo te pawh a chin dan leh enkawldante hrilhin a tanpui thin a, hei vang hian India rama chawimawina ropui tak Padmashree award hlan a ni.

Thawhpui sawmhnih leh panga nen chauh aieng hi ching tanin 'Turmeric Trinity' tiin hming an in vuah a,an vai hian kuthnathawktu vek an ni a, hruaitu nih a tlin hle niin a thawhpuite hian an sawi. Kum li chhung lekah mi zariat laiin an pawl hi zawmin aieng hi an lo ching a, India ram hmun hrang hrang hmar chhak bakah Karnataka leh Kerala ah te thawn darhin an hlawhtlinpui hle. Tunah chuan an self help group hianin mi za chuanglai hnathawk annei tawh a, an pawl hian lakadong aieng hi an thawn chhuak nasa hle a ni. Lakadong aieng hi aieng dang aiin atha bik a, aieng naranah chuan curcumin 1-3% chauh a awm laiin lakadong aieng ah chuan 7% lai a awm,a hriselin damdawi hrang hrang anti-inflammatory, anti-diabetic leh anti-cancerous atan te an hmang tangkai em em a ni. He aieng hi a hrisel zia hriain an duh em em a, mipui lam atang demand a sang a ni tih hriain, he lakadong turmeric hi amah ang a lehkhathiamlo leh hna neilo ho tan a hna tha leh hlawk tak ani tih a hria a chin dan leh enkawl dan te hrilhin an hlawkpui em em a ni.